**adidas Originals Stan Smith revine**

Legendarul model adidas Originals Stan Smith revine în magazine, în sezonul primăvară-vară 2014, după un an sabatic. Fanii vor putea descoperi un design modernizat, dar care păstrează liniile modelului clasic.

Încă de la debutul său ca pantof de tenis, modelul Stan Smith a ajuns la fel de popular pe stradă ca și pe teren, devenind cel mai bine vândut pantof adidas, cu peste 40 de milioane de exemplare vândute. Modelul a fost primul pantof de tenis din piele, iar Stan Smith l-a purtat pentru prima oară în 1971, când a și câștigat US Open pe iarbă și Cupa Davis pe zgură. În 1972, Stan Smith câștiga și competiția Wimbledon purtând acest clasic pantof adidas.

    

Gândit și lansat inițial pentru jucătorul francez Robert Haillet în anii 1960, modelului i-a fost adăugat și numele lui Stan Smith, la începutul anilor 1970, iar în 1972 a devenit pantoful-semnătura al lui Smith.

Una dintre cele mai populare siluete de tenis din toate timpurile, adidas Originals Stan Smith își va reafirma poziția pe piață odată cu lansarea a două colecții premium în sezonul toamnă-iarnă 2013. Acestea vor fi disponibile doar în magazinele adidas, înainte de introducerea unei game complete Stan Smith în ianuarie 2014.

Mai multe informații sunt disponibile pe [site](http://originals.news.adidas.com/story/stan%C2%B4s-back-in-january-2014).